Združenie zdravotných poisťovní (ZZP SR) k vystúpeniu predsedu vlády SR Roberta Fica na hodine otázok v NR SR 31.1.2008 k arbitrážnym sporom so zdravotnými poisťovňami.

Predseda vlády sa včera vyjadril : „Ak sa oprieme o stanoviská Ústavného súdu Slovenskej republiky, Európskeho súdneho dvora, môžu nás žalovať koľko chcú, a takýchto žalôb sa v každom prípade báť nebudeme." 

ZZP SR si dovoľuje predsedovi vlády pripomenúť slová P. Szalmacha, námestníka ministra pre správu štátneho majetku Poľska k arbitráži Eureko a Poľská republika: "Je možné, že arbitráž sa skončí, ale my nebudeme akceptovať výsledok. Potom príde ku konfliktu oboch právnych systémov a Eureko si bude môcť s rozsudkom z arbitráže mávať ako so zástavou." 
V roku 2005 však arbitrážny súd v Londýne rozhodol v prospech Eureka. Nariadil poľskej vláde zaplatiť 2,4 mld. eur. Poľsko sa niekoľkokrát neúspešne odvolalo.  Odvolací súd však potvrdil rozsudok v neprospech Poľska.

Išlo o analogický prípad sporu v oblasti zdravotného poistenia.
MUDr. Eduard Kováč, výkonný riaditeľ ZZP SR 
